Kjell Svindland

Kjell Svindland (1933–2025) var en norsk bedriftsleder og politiker (KrF). Han var ordfører i Flekkefjord fra 1975 til 1987, og fylkesordfører i Vest-Agder fra 1995 til 1999. 

Svindland var utdannet pølsemakermester og var eier av Svindland Pølsefabrikk, som han var daglig leder for i over 30 år. 

Han var ordfører i Flekkefjord i 12 år og var fylkesordfører fra 1995 til 1999. I periodene 1973–1977, 1977–1981, 1981–1985, 1985–1989 og 1989–1993 var han vararepresentant til Stortinget, hvor han møtte i til sammen 122 dager. 

Svindland hadde flere styreverv i årenes løp, i Agder Flekkefjords Tidende, i bank, skipsbyggeri og tennisklubb. Han startet musikklaget i Flekkefjord Bedehus, hvor han var frivillig organist, og ledet det i mer enn 50 år. Han har tatt idrettsmerket 53 ganger.

Han mottok Kongens fortjenstmedalje og Kommunenes Sentralforbunds hederstegn for sin innsats.

 Kontantstøttens far 
Svindland var den første som lanserte ideen om kontantstøtte i Norge. Det skjedde så tidlig som i 1984, men ordningen ble ikke innført før i 1998, i Kjell Magne Bondeviks første regjering. 

Referanser


 Eksterne lenker 


Kategori:KrF-ordførere i Vest-Agder
Kategori:Ordførere i Flekkefjord
Kategori:Fylkesordførere i Vest-Agder
Kategori:Fylkesordførere fra KrF
Kategori:Personer fra Flekkefjord kommune